FORORD. 
iV ærværende Arbejde er et afsluttende Resultat af mine sex 
Rejser til Færøerne i Tidsrummet i895 — 1902. Medens jeg under 
mine første tre Besøg (1895, 96 og 98) rejste rundt dels med Baad, 
dels med den lokale Damper » Smiril«, opholdt jeg mig de tre 
sidste Gange, jeg var paa Øerne (1899, 1900 og 1902), med Ma- 
rineministeriets Tilladelse, som jeg opnaaede ved Kultusministeriets 
Hjælp , ombord paa det færøske Fiskeriinspektions- og Opmaalings- 
fartøj, de to første Aar Kanonbaaden »Guldborg sund«, i 1902 
Dampminebaaden » Beskytteren «. 
For den Imødekommenhed , der saaledes vistes mig, bringer 
jeg herved de høje Ministerier min ærbødigste Tak. Jeg er derved 
bleven sat i Stand til at faa et langt mere indgaaende Kendskab 
til Algevegetationen , end det ellers havde været mig muligt. Saa¬ 
ledes har jeg besøgt alle Øerne med Undtagelse af Fuglø, lige¬ 
som jeg har været i Land paa en stor Mængde Holme og Skær 
og i det hele taget paa mange afsidesliggende Kyster, hvor del 
ellers vilde have været vanskeligt at komme. Men foruden at Ma¬ 
rinens Skibe har gjort det mulig for mig at komme vidt omkring, 
har deres Bistand ogsaa været til Gavn for mit Arbejde derved, 
at jeg fik Lejlighed til at benytte langt større Redskaber, end 
jeg havde kunnet anvende fra Baad. Ved Imødekommenhed fra 
Kommandør Hammers Side, der i 1899 var Chef for »Diana«, 
laante jeg fra dette Skib en mindre Trawl, som forskaffede mig 
et rigt Materiale, og i 1902 benyttedes en meget stor Jærnskrabe, 
med hvilken der ligeledes opnaaedes gode Resultater. 
For al den Assistance Officererne, paa ovennævnte Skibe har 
ydet mig, vil jeg gærne herved bringe dem min Tak. 
